ಮಗಳೊಂದಿಗಿನ ಮುದ್ದಾದ ಫೋಟೋ ಹಂಚಿಕೊಂಡ ಮಿಲನಾ

‘ಲವ್ ಮಾಕ್ಟೈಲ್‌’ ಬೆಡಗಿ ಮಿಲನಾ ನಾಗರಾಜ್ (Milana Nagaraj) ಅವರು ಮತ್ತೆ ಸಿನಿಮಾ ಕೆಲಸಗಳಲ್ಲಿ ಬ್ಯುಸಿಯಾಗಿದ್ದಾರೆ. ಬ್ರೇಕ್ ಸಿಕ್ಕ ಬೆನ್ನಲ್ಲೇ ಮಗಳ ಜೊತೆ ಮುದ್ದಾದ ಫೋಟೋವೊಂದನ್ನು ಮಾಡಿಸಿದ್ದಾರೆ. ಮಗಳು ‘ಪರಿ’ ಜೊತೆಗಿನ ಚೆಂದದ ಫೋಟೋಗಳನ್ನು ಸೋಶಿಯಲ್ ಮೀಡಿಯಾದಲ್ಲಿ ಹಂಚಿಕೊಂಡಿದ್ದಾರೆ. ಇದನ್ನೂ ಓದಿ:ನಿಮ್ಮ ಪ್ರೀತಿಯನ್ನು ಹೃದಯದಲ್ಲಿ ಬಚ್ಚಿಟ್ಟುಕೊಳ್ಳುತ್ತೀನಿ- ರಶ್ಮಿಕಾರನ್ನು ಹೊಗಳಿದ ಅಲ್ಲು ಅರ್ಜುನ್

ಮಗಳ ಕೆನ್ನೆ ಮೇಲೆ ಮಿಲನಾ ಮುಖವಿಟ್ಟು ಮುದ್ದಾದ ನಗು ಬೀರಿದ್ದಾರೆ. ಸದ್ಯ ಮಗಳ ಜೊತೆಗಿನ ಹಂಚಿಕೊಂಡಿರುವ ನಟಿಯ ಫೋಟೋ ನೋಡಿ, ‘ನಿಮ್ಮ ಮಗಳಿಗೆ ದೃಷ್ಟಿ ತೆಗೆಯಿರಿ’ ಎಂದು ಫ್ಯಾನ್ಸ್ ಮೆಚ್ಚುಗೆ ಸೂಚಿಸಿದ್ದಾರೆ.

View this post on Instagram

A post shared by Milana Nagaraj (@milananagaraj)

ಇನ್ನೂ ಸೆಪ್ಟೆಂಬರ್‌ನಲ್ಲಿ ಮುದ್ದಾದ ಹೆಣ್ಣು ಮಗುವಿಗೆ ನಟಿ ಜನ್ಮ ನೀಡಿದರು. ಮಗಳಿಗೆ ‘ಪರಿ’ (Pari) ಎಂದು ಮಿಲನಾ ದಂಪತಿ ಹೆಸರಿಟ್ಟಿದ್ದಾರೆ.

ಅಂದಹಾಗೆ, ಹಲವು ವರ್ಷಗಳು ಪ್ರೀತಿಸಿ 2021ರಲ್ಲಿ ಡಾರ್ಲಿಂಗ್ ಕೃಷ್ಣ (Darlinga Krishna) ಮತ್ತು ಮಿಲನಾ ದಾಂಪತ್ಯ ಜೀವನಕ್ಕೆ ಕಾಲಿಟ್ಟರು. ಫೆ.14ರಂದು ಮದುವೆಯಾದರು.

ಇನ್ನೂ ಚಾರ್ಲಿ, ಮಿಸ್ಟರ್ ಬ್ಯಾಚುಲರ್, ನಮ್ ದುನಿಯಾ ನಮ್ ಸ್ಟೈಲ್, ಲವ್ ಬರ್ಡ್ಸ್, ಕೌಸಲ್ಯ ಸುಪ್ರಜಾ ರಾಮ, ‘ಲವ್ ಮಾಕ್ಟೈಲ್‌’, ‘ಲವ್ ಮಾಕ್ಟೈಲ್‌ 2′ ಸಿನಿಮಾಗಳಲ್ಲಿ ಮಿಲನಾ ಮತ್ತು ಡಾರ್ಲಿಂಗ್ ಕೃಷ್ಣ ಜೊತೆಯಾಗಿ ನಟಿಸಿದ್ದಾರೆ. `’ಲವ್ ಮಾಕ್ಟೈಲ್‌ 3’ ಸಿನಿಮಾ ಬಗ್ಗೆ ಸದ್ಯದಲ್ಲೇ ಅಪ್‌ಡೇಟ್ ಸಿಗಲಿದೆ.